biswa921/hiwiki-latest-pages-articles-raw huggingface dataset:
गुगे

thumb|250px|त्सापरंग, गुगे राज्य की प्राचीन राजधानी के खंडहर
गुगे (तिब्बती: གུ་གེ་རྒྱལ་རབས) पश्चिमी तिब्बत का एक प्राचीन राज्य था जो १०वीं शताब्दी ईसवी के बाद अपने चरम पर पहुँचा। अपने सबसे बड़े विस्तार में इसका राज भारत के कुछ इलाक़ों तक पहुँच गया, जिनमें हिमाचल प्रदेश का स्पीति क्षेत्र और ऊपरी किन्नौर ज़िला, तथा जम्मू व कश्मीर की ज़ंस्कार घाटी शामिल थे। इसका केन्द्र तिब्बत के न्गारी विभाग के आधुनिक ज़ान्दा ज़िले में था। इसकी राजधानी त्सापरंग थी, जिसके खंडहर अवशेष आज भी खड़े हैं।Snelling, John. (1990). The Sacred Mountain: The Complete Guide to Tibet's Mount Kailas. 1st edition 1983. Revised and enlarged edition, including: Kailas-Manasarovar Travellers' Guide. Forwards by H.H. the Dalai Lama of Tibet and Christmas Humphreys, p. 181. East-West Publications, London and The Hague. ISBN 0-85692-173-4.

इन्हें भी देखें
 न्गारी विभाग

सन्दर्भ

श्रेणी:तिब्बत का इतिहास
श्रेणी:हिमाचल प्रदेश का इतिहास
अंजलि एला मेनन

अंगूठाकार|अंजलि एला मेनन
अंजलि एला मेनन (जन्म:1940) भारत की एक कलाकार हैं। उन्हें सन २००० में भारत सरकार द्वारा पद्मश्री से अलंकृत किया गया था।

बाहरी कड़ियाँ
अंजलि इला मेनन (कल्चरल इण्डिया)

श्रेणी:भारतीय कलाकार

जन्म:1940, वेस्ट बंगाल

कार्यक्षेत्र: चित्रकारी

अंजलि इला मेनन भारत की बेहतरीन समकालीन कलाकारों में से एक हैं। उनके द्वारा बनाये गए चित्र दुनिभर के महत्वपूर्ण संग्रहालयों में रखे हुए हैं। सन 2006 में कैलिफ़ोर्निया के ‘एशियन आर्ट म्यूजियम ऑफ़ सन फ्रांसिस्को’ ने उनकी एक महत्वपूर्ण रचना ‘यात्रा’ का अधिग्रहण किया। उनकी पेंटिंग का पसंदीदा माध्यम है तैल पर इसके अलावा वे शीशा और वाटर कलर जैसे दूसरे माध्यमों पर भी चित्रकारी करती हैं। अंजलि एक जानी-मानी भित्ति चित्रकार भी हैं। कला जगत में उनकी उपलब्धियों के लिए भारत सरकार ने सन 2000 में उन्हें पद्म श्री से सम्मानित किया।

प्रारंभिक जीवन

अंजलि इला मेनन का जन्म सन 1940 में बंगाल में हुआ था। उनकी प्रारंभिक शिक्षा तमिलनाडु के निलगिरी के लवडेल स्थित लॉरेंस स्कूल में हुआ। बचपन में ही उनका झुकाव चित्रकारी की ओर हो गया और 15 साल की उम्र तक वे अपने कुछ चित्र बेच भी चुकी थीं। स्कूल की शिक्षा के बाद उन्होंने मुंबई के प्रसिद्ध सर जे.जे. स्कूल ऑफ़ आर्ट में कुछ समय तक अध्ययन किया और उसके बाद दिल्ली के प्रसिद्ध मिरांडा कॉलेज में दाखिला लिया जहाँ से उन्होंने अंग्रेजी साहित्य में डिग्री प्राप्त की। इसी दौरान वे इतालवी चित्रकार मोदिग्लिअनि और भारतीय चित्रकार एम.एफ. हुसैन की कला से बहुत प्रभावित हुईं। जब वे 18 साल की थीं तब उन्होंने अपनी अलग-अलग शैली के 53 चित्रों की प्रदर्शनी लगाई। उनकी रचनात्मक प्रतिभा के परिणामस्वरूप उन्हें फ्रांस सरकार ने एक छात्रवृत्ति दी जिसके माध्यम से उन्हें विश्व प्रसिद्ध ‘इकोल नेशनल सुपेरियर डे ब्यू आर्ट्स’ में शिक्षा ग्रहण करने का सौभाग्य प्राप्त हुआ।

भारत वापस आने से पहले उन्होंने यूरोप और पश्चिमी एशिया की यात्रा की जहाँ उन्होंने विभिन्न प्रकार की कलाओं का अध्ययन किया।

करियर

उनकी पहली एकल प्रदर्शनी सन 1958 में लगी थी जिसके बाद इनकी कलाकृतियों की लगभग 50 प्रदर्शनियां लग चुकी हैं।

अंजलि मेनन की कृतियां राष्ट्रीय आधुनिक कला संग्रह, नई दिल्ली, पीबाडी एसेक्स म्यूजियम, चंडीगढ म्यूजियम, द एशियन आर्ट म्यूजियम, सैन फ्रांसिस्को और जापान के फुकुओका म्यूजियम सहित दुनिया भर के कई निजी संग्रहों में रखी गई हैं।

वे एक प्रसिद्ध भित्ति चित्रकार भी हैं और कई समारोहों में भारत का प्रतिनिधित्व कर चुकी हैं।

व्यक्तिगत जीवन

अध्ययन के उपरान्त फ्रांस से लौटने के बाद अंजलि इला मेनन ने अपने बचपन के मित्र और भारतीय नौसेना के अधिकारी राजा मेनन से विवाह कर लिया। विवाह के उपरान्त उन्होंने भारत के अलावा अमेरिका, यूरोप के कई देश, जापान और पूर्व सोवियत संघ में रहकर कार्य किया है। इन देशों में उन्होंने अपने काम की 30 से भी ज्यादा एकल प्रदर्शनी आयोजित की है।

पुरस्कार और सम्मान

सन 2000 में भारत सरकार ने उन्हें पद्म श्री से सम्मानित किया
उनका नाम ‘लिम्का बुक ऑफ़ रिकार्ड्स’ में भी दर्ज है
सन 2013 में दिल्ली सरकार ने उन्हें ‘लाइफटाइम अचीवमेंट अवार्ड’ से सम्मानित किया
सन 2013 में भारतीय कला और संस्कृति के क्षेत्र में बेहतरीन योगदान के लिए उन्हें दयावती मोदी पुरस्कार से सम्मानित किया गया
महाव्रत

thumb|जैन प्रतीक चिन्ह और पाँच महाव्रत

जैन धर्म में निम्नलिखित पाँच व्रतों को महाव्रत कहा जाता है-
 अहिंसा (हिंसा न करना)
 सत्य (झूठ न बोलना अर्थात् सदैव सत्य बोलना)
 अस्तेय (चोरी न करना)
 ब्रह्मचर्य (इंद्रिय निग्रह करना )
 अपरिग्रह (धन का संग्रह न करना)

श्रेणी:जैन धर्म 
पांचवा व्रत ब्रह्मचर्य महावीर द्वारा प्रतिपादित किया गया है
जसप्रीत बुमराह

जसप्रीत जसबीरसिंह बुमराह ( जन्म अहमदाबाद, गुजरात, भारत में 6 दिसंबर 1993) एक भारतीय क्रिकेटर हैं जो खेल के सभी प्रारूपों में भारतीय राष्ट्रीय क्रिकेट टीम के लिए खेलते हैं। वह लगातार 140-145 किलोमीटर प्रति घंटे की रफ्तार से गेंदबाजी करते हैं, जिससे वह भारत के सबसे तेज गेंदबाज बन जाते हैं। वह इन-स्विंगिंग यॉर्कर डिलीवरी में भी माहिर हैं। जसप्रीत बुमराह करेंट टाइम में इंडिया के इंपोर्टेंट बॉलर है!

बुमराह एक भारतीय दाएँ हाथ के तेज मध्यम गेंदबाज है और घरेलू स्तर पर गुजरात और मुंबई इंडियंस के लिए भी खेलते हैं।

बुमराह ने 4 अप्रैल 2013 को रॉयल चैलेंजर्स बैंगलोर के खिलाफ 3/32 ले कर, मुंबई इंडियंस के लिए एक सफल इंडियन प्रीमियर लीग की शुरुआत की।

जनवरी 2016 में वह घायल मोहम्मद शमी की जगह ऑस्ट्रेलिया के खिलाफ उनकी श्रृंखला के लिए भारत की ट्वेंटी -20 अंतरराष्ट्रीय टीम में जोड़ा गया है।
 बॉक्सिंग डे टेस्ट भारतीय क्रिकेट टीम का ऑस्ट्रेलिया दौरा 2018-19 पर, बुमराह ने टेस्ट में अपना तीसरा पांच विकेट लिया,  करियर के सर्वश्रेष्ठ आंकड़े ६/३३ के साथ।  वह उसी कैलेंडर वर्ष में ऑस्ट्रेलिया, इंग्लैंड और दक्षिण अफ्रीका में पांच विकेट लेने वाले पहले एशियाई गेंदबाज बन गए।

2015 mein inke dadaji ka railway track par shav prapt hua

इसके अलावा बुमराह ने विदेश में सबसे अधिक टेस्ट खेलने के बाद घर में टेस्ट डेब्यू करने का भारतीय रिकॉर्ड भी उनके पास ही है | जसप्रीत बुमराह टी-20 क्रिकेट में 250 विकेट लेने वाले पहले भारतीय बॉलर बन गए हैं. मुंबई इंडियंस और सनराइजर्स हैदराबाद के बीच हुए मुकाबले में जसप्रीत बुमराह ने ये रिकॉर्ड अपने नाम किया |

व्यक्तिगत जीवन
15 मार्च 2021 को उन्होंने स्टार स्पोर्ट्स टीवी होस्ट संजना गणेशन से शादी की और एक पारिवारिक जीवन की शुरुआत की
बुमराह काफी खुश दिख रहे है।https://zeenews.india.com/cricket/sanjana-ganesan-s-old-tweet-on-rumoured-fiancee-jasprit-bumrah-goes-viral-2347043.html

 क्रिकेट कैरियर 

 अंतरराष्ट्रीय कैरियर 
जसप्रीत बुमराह टेस्ट में भारत के लिए सबसे तेज 100 विकेट लेने वाले पेस बॉलर हैं उन्होंने ये कीर्तिमान 2021 IND vs ENG सीरीज के दौरान बनाया था |

जसप्रीत बुमराह भारत के लिए टी-20 इंटरनेशनल में सबसे ज्यादा 64 विकेट लेने वाले बॉलर हैं | उन्होंने ये कारनामा 2021 T20 WC, में IND vs SCO के मैच के दौरान 2 विकेट लेके हासिल किया था |

2022 में इंग्लैंड दौरे पर टेस्ट खेलने गयी टीम इंडिया के लिए जसप्रीत बुमराह को कमान सौंपी है | रोहित शर्मा के कोरोना पॉजिटिव होने के चलते उन्हें ये मौका मिला | बुमराह भारतीय टेस्ट टीम के 36वें कप्तान होंगे. साथ ही वह 1983 वर्ल्ड कप जिताने वाले कप्तान कपिल देव के बाद पहले तेज गेंदबाज होंगे, जो टीम इंडिया की कमान संभालेंगे |

भारत और इंग्लैंड के बीच 2022 एजबेस्टन टेस्ट मैच में इंग्लिश गेंदबाज स्टुअर्ट ब्रॉड के एक ओवर में 35 रन ठोक के टेस्ट इतिहास का सबसे महंगा ओवर का रिकॉर्ड बना डाला | 

 इंडियन प्रीमियर लीग 
साल 2013 में मुंबई इंडियंस के लिए तेज गेंदबाज जसप्रीत बुमराह ने अपना आईपीएल डेब्यू किया था. जसप्रीत बुमराह ने 3 विकेट हासिल किए थे. 

 सन्दर्भ 

 बाहरी कड़ियाँ 
 जसप्रीत बुमराह - क्रिकइन्फो प्रोफ़ाइल
 विजडन पर जसप्रीत बुमराह का प्रोफाइल पेज
 जसप्रीत बुमराह - क्रिकेट प्रोफ़ाइल

श्रेणी:1993 में जन्मे लोग
श्रेणी:गुजराती लोग
श्रेणी:भारतीय क्रिकेट खिलाड़ी
श्रेणी:जीवित लोग
श्रेणी:क्रिकेट खिलाड़ी
श्रेणी:भारतीय एक दिवसीय अंतरराष्ट्रीय क्रिकेट खिलाड़ी
श्रेणी:भारतीय ट्वेन्टी २० क्रिकेट खिलाड़ी
फरहाद

अंगूठाकार|फरहाद
फरहाद (फारसी: فرهاد) नेशाबूर काउंटी, रज़ावी ख़ोरासान, ईरान के मध्य जिले में एक गांव है।। 1954 गांव में 132 निवासियों था; 2006 की जनगणना में यह निर्जन था।2006 की जनगणना ईरान।  (from the Statistical Center of Iran, in Persian)فرهاد  - vajehyab.com। 

 सन्दर्भ 

रज़ावी ख़ोरासान प्रांत
श्रेणी:नेशाबूर काउंटी
स्वतंत्रता स्मारक (कम्पूचिया)

स्वतंत्रता स्मारक (ख्मेर:វិមានឯករាជ្យ, "विम्येन एकऽरीच"; संस्कृत:विमान एकराजम् से) कम्पूचिया(कम्बोडिया) की राजधानी, नोम पेन्ह में स्थित एक स्मारक है, जिसे वर्ष 1958 में कम्पूचिया की फ्रांस से स्वनंत्रताप्रापती की स्मृती में निर्मित किया गया था। इसका उदधाटन 9 नवम्बर 1962 को, स्वतंत्रता की 9वीं वर्षगांठ के अवसर पर हुआ था। दृढ़ पारम्परिक वास्तूशैली में बना यह स्मारक नोम पेन्ह के केन्द्र में नोरोदोम और सिंहानोउक मार्गों के चौराहे पर स्थित है। इसकी बनावट को विख्यात कम्बोडियाई वास्तुकार(आर्क़िटेक्ट) वान्न मौलीवान्न ने तईयार किया था।

वास्तुकारी एवं विवरण
thumb|right|300px|ताकेओ शहर में स्वतंत्रता स्मारक की एक नकल
पारंपरिक कम्पूचियाई वास्तूशैली में बने इस स्मारक को एक पद्माकार मंदिर या स्तूप के आकार का बनाया गया है, जिसमें वास्तूकार वान्न मौलीवान्न ने खमेर वास्तुपरंपरा के अनेक परंपरिक रूपांकनों का उपयोग किया है। इस मंदिर रूपी स्मारक को अंगकोर वाट की रूपाकृती के तर्ज़ पर बनाया गया है, विशेश कर इसका शिखर पारम्परिक खमेर वास्तूशैली की है, जो अंगकोर वाट सहित अनेकों ऐनिहासिक कम्पूचियाई मंदिरों और स्तूपों में देखी जा सकती है। इस संरचना का सतहदार शिखर 20फुट ऊंचा है, जो कई(सात) वृत्ताकार शीर्ष-दृश्य वाले सतहों से बना है जिसमें से प्रत्येक सतह की त्रिज्या ऊंचाई के साथ कम होती जाती है, साथ ही इस पर विभिन्न शिल्प-रूपांकन अंकित हैं जिन्के परिणामस्वरूप इसे एक पद्माकार मिलता है। इसकी वास्तुकारी में वास्तुकार मौलिवान्न ने दृढ़तः लोकप्रिय वास्तुशैली का उपयोग किया है। रात के समय इस स्मारक को कम्बोडिया के राष्ट्रीय ध्वज के रंग- लाल, नीले और रफ़ेद रंग की रौशनी से प्रकाशित किया जाता है।

स्थिति
स्वतंत्रता स्मारक राजधानी के दो प्रमुख सड़क: नोरोदोम और सिहानोउक मेर्गों के चौराहे पर स्थित है। यह चौराहे के गोलंबर पर स्थित है। इसे कई समारोहों के लिये एक मंच के रूप में उपयोग किया जाता है। यहां आगंतुकों का प्रवेश निःशुल्क है एवं शहर के केन्द्र में होने के कारण यह स्थान आम तौर पर चहल-पहल से भरपूर रहता है।

भूमिका व महत्ता

thumbnail|रूसी प्रधानमंत्री डिमिट्री मेडवेडेव श्रद्धांजली पेश करते हुए
यह स्मारक कम्बोडिया की स्वतंत्रता का प्रतीक है, साथ ही यह स्वतंत्रता संग्राम में मारे गए शहीदों की समाधी स्थल का भी स्थान है। राष्ट्रीय त्योहारों, विशेश रूप से स्वतंत्रता दिवस और संविधान के प्रख्यापन की वर्षगांठ(संविधान दिवस), के अवसर पर राजकीय अनुष्ठानों का यह ध्यान केन्द्र होता है। राजकीय एवं राष्ट्रीय उत्सवों पर कम्बोडिया के नरेश यहीं से अपना भाषण देते हैं एवं अन्य महत्वपूर्ण समारोहों का संचालन भी यहीं से किया जाता है। अंतराष्ट्रीय अतिथिगण एवं राष्ट्राध्यक्षगण इस स्मारक में अपनी श्रद्धांजली अर्पित करते हैं।

 सन्दर्भ 

श्रेणी:कम्बोडिया की वास्तुकला
श्रेणी:नोम पेन्ह के दर्शनीय स्थल
श्रेणी:नोम पेन्ह के पर्यटन स्थल
श्रेणी:राष्ट्रीय स्मारक
श्रेणी:नोम पेन्ह
श्रेणी:नाॅमपेन्ह
किराया

किसी दूसरे स्वामित्व की वस्तु के अल्पावधि उपभोग के लिए जो धनराशि दी जाती है उसे उस वस्तु का किराया (Rent) कहते हैं। दूसरे शब्दों में, किसी के द्वारा कुछ समय के लिए कोई सुविधा या किसी वस्तु का उपभोग करने या किसी कार्य को करवाने के लिए जो धनराशि खर्च की जाती है उसे उस वस्तु का किराया कहतें है।
 
किराए पर दी जाने वाली वस्तु या सुविधाओं के बहुत से उदाहरण व्यवहारिक रूप में है जैसे बहुत से देशों मैं जन सुविधाओं के रूप में रेल, बस, हवाई जहाज और बहुत सी व्यक्तिगत सुविधाए भी उपलब्ध होती है जिसका की हम मूल्य दे कर या किराया दे कर उन सुविधाओं का लाभ उठा सकतें है। लगभग सभी देशों मे कुछ न कुछ किराए पर जरुर मिलता है किसी भी शहर के बाजार में जा कर बहुत सारी सुविधाओं या वस्तुओं का लाभ लिया जा सकता है।

 आज कल ज्यादा तर किराए पर दी जाने वाली चीज़े 

 दूकान 
 गाड़ी
 मकान
 इलेक्ट्रॉनिक सामान 
 जमीन
 खेत 
 पशु   

 संदर्भ 
श्रेणी:भुगतान
केन्द्रीय शुष्क क्षेत्र अनुसन्धान संस्थान

केन्द्रीय शुष्क क्षेत्र अनुसन्धान संस्थान ( Central Arid Zone Research Institute / काजरी) की स्थापना भारत सरकार ने 1959
 में जोधपुर में की।

इन्हें भी देखें
राष्ट्रीय उष्ट्र अनुसंधान केन्द्र
केन्द्रीय बारानी कृषि अनुसन्धान संस्थान‎

बाहरी कड़ियाँ
केन्द्रीय शुष्क क्षेत्र अनुसन्धान संस्थान का जालघर
विभिन्न प्रकार की जानकारी के पत्रक

श्रेणी:भारत सरकार के अनुसंधान संस्थान
महान घाट, दक्षिणी अफ़्रीका

thumb|300px|दक्षिणी अफ़्रीकी महान घाट एक बड़े पठार को घेरने वाले पहाड़ व ढलाने हैं
महान घाट (Great Escarpment) अफ़्रीका के दक्षिणी भाग में स्थित दक्षिण अफ़्रीकी पठार के अधिकांश भाग को घेरने वाला एक पहाड़ी घाट है। जिस तरह से भारत के पश्चिमी घाट भारत के दक्षिण-मध्य में स्थित दक्खन पठार के पश्चिमी छोर पर स्थित घाट है, उसी तरह से दक्षिणी अफ़्रीकी महान घाट भी एक ऐसी ही स्थलाकृति है। महान घाट की पहाड़ियाँ अधिकतर तो दक्षिण अफ़्रीका के देश में हैं लेकिन कुछ लेसूतू (लेसोथो), स्वाज़ीलैण्ड, मोज़ाम्बीक, नमीबिया, ज़िम्बाब्वे व अंगोला में भी हैं। इन्हें अलग देशों में अलग नामों से जाना जाता है। दक्षिण अफ़्रीका में इन्हें द्राखेन्सबर्ग के नाम से बुलाया जाता है।Atlas of Southern Africa. (1984). p. 13. Readers Digest Association, Cape Town"Namibian Savannah Woodlands". Terrestrial Ecoregions. World Wildlife Fund.

इन्हें भी देखें
 द्राखेन्सबर्ग

सन्दर्भ

श्रेणी:महान घाट, दक्षिणी अफ़्रीका
श्रेणी:अफ़्रीका का भूगोल
स्वतंत्रता स्मारक (अश्गाबात)

तुर्कमेनिस्तान का स्वतंत्रता स्मारक(; गाराशसीज़लिक बिनासी) तुर्कमेनिस्तान की राजधानी अश्गाबात में स्थित, सोवियत संघ-बंध-तुर्कमेनिस्तान की सोवियत संघ से मुक्ती और आज़ादी के औप्चारिक ऐलान के उपलक्ष्य की पुण्यस्भृती में बना एक स्मारक एवं वास्तुपरिसर है। 

राष्ट्रपति सपरमुरात नियाज़ोव, जिन्होंने अपने शासनकाल के दौरान अनेक शहरी नवीकरण कार्य केया था, के आदेश पर बनी यह ११८ मीटर ऊंची संरचना अश्गाबात शहर की सर्वोच्चतम स्मारक है। Production de l’espace urbain et mise en scène du pouvoir dans deux capitales « présidentielles » d’Asie Centrale 

विवरण

thumb|300px|रामारक के आगे राष्ट्रपति निज़ायोव की स्वर्णत्रस्त प्रतिमा
पहाड़ी पर बना यह ईमारत अपनी भव्यता को नखारने के लिये क्षेत्रीय भूतंगुता का लाभ उठाता है। मुख्य स्मारक से अग्रगण एक फ़व्वारा है जिसपर राष्ट्रपति निज़ायोव की एक स्वर्णत्रस्त कांस्य प्रतिमा स्थित है, जो लगातार दो वर्दीदार सुरक्षाकर्मियों के पहरे से सम्मानित रहता है।www.atlasobscura.com/places/independence-monument-of-turkmenistan

पहाड़ी के ऊपर कुछ डग पर एक गुम्बद के आकार का मुख्य स्मारक है, जिसे मध्य-एशिया के खनाबदोशियों की पारंपरिक तम्बू की आभा का बनाया गया है।

मुख्य संरचना एक विशाल हाॅल से रचित है, जिस पर एक ११८ मीटर ऊंचा टावर प्रभूत है। इसकी संरचना में ११८ एक प्रतीकात्मक संख्या है जो की २७(स्वतंत्रता का दिनांक) और ९१(स्वतंत्रता का वर्ष) संख्याओं की जोड़ से बनता है। 

टावर का शीर्ष भाग १० मीटर व्यास वाले एक मनोरम दर्शण पटल की मेज़बानी करता है, जीसके ऊपर के स्वर्णिम हिस्से को एक रुण्डित बाण के आकार का बनाया गया है जिसके शिखर पर पांच सितारों से धिरा एक वर्धमान चांद है। यह पांच सितारे तुर्कमेनिस्तान की पांच प्रमुख जनजातियों के प्रतीक हैं। टावर के आधार को पांच सिर वाले बाज़ से सजाया गया है, जिसका रूप गणराज्य के कुल चिन्ह के आकार की है।

हाॅल में एक स्थायी प्रदर्शनी है जो तुर्कमेनिस्तान के इतिहास की प्रमुख धटनाओं एवं कला एवं संस्कृती संबंधित वस्तुओं को प्रदर्शित करता है।

इसका पूरा परिसर कुल ८४,५०० वर्ग माटर के क्षेत्र में फैला हुआ है जिसमें कृत्रिम उद्यान और फूल और पौधों की संयोजनी सहित खूबसूरत फ़व्वारे और २७ ऐतिहासिक तुर्कमेन नायकों की प्रतिमाएं हैं।www.turkmenistan.orexca.com/independence_park.shtml

चित्रपट्टिका

इन्हें भी देखें
राष्ट्रीय स्मारक
तुर्कमेनिस्तान का संविधान स्मारक
 सन्दर्भ 

%&॥?
श्रेणी:राष्ट्रीय स्मारक
श्रेणी:अश्गाबात
श्रेणी:तुर्कमेनिस्तान के स्मारक
दक्षिण अफ़्रीका के प्रान्त

thumb|230px|सन् 2011 में दक्षिण अफ़्रीका के प्रान्त
दक्षिण अफ़्रीका प्रशासनिक रूप से नौ प्रान्तों में विभाजित है। हर प्रान्त में एक-सदन वाले विधानमंडल का प्रावधान है, जिसके सदस्यों को हर पाँच वर्षों में चुना जाता है।Constitution of the Republic of South Africa, 1996, Chapter 6: Provinces. Sections 104 and 146.

इतिहास
दक्षिण अफ़्रीका का संघ सन् १९१० में चार ब्रिटिश उपनिवेशों (केप उपनिवेश, नताल उपनिवेश, ट्रांसवाल उपनिवेश, अरेन्ज नदी उपनिवेश) को मिलाकर बनाया गया था। इस संघ को फिर चार प्रान्तों में गठित किया गया: केप उपनिवेश, नताल उपनिवेश, ट्रांसवाल उपनिवेश, अरेन्ज फ़्री स्टेट उपनिवेश। उस समय दक्षिण अफ़्रीका पर यूरोप से आये श्वेतवर्णियों का पूरा क़ब्ज़ा था हालांकि जनसंख्या के हिसाब से वे अल्पसंख्या में थे। बहुसंख्यक श्यामवर्णी अफ़्रीकियों के पास कोई राजनैतिक अधिकार नहीं था और उन्हें दबाने के लिये सन् १९१३ के बाद उन्हें देश के केवल लगभग १३% हिस्से में ही रहने को कहा गया। इस क्षेत्र के बाहर जाने के लिये उन्हें श्वेतवर्णी सरकार से अनुमति लेनी होती थी। १९५० के बाद इन क्षेत्रों को 'बांटूस्तान' नामक क्षेत्रों में गठित कर दिया गया (अफ़्रीकी लोगों को दक्षिण अफ़्रीका में अनौपचारिक रूप से बांटू कहा जाता है)।

सन् १९७६ में श्वेतवर्णी सरकार ने कृत्रिम रूप से दक्षिण अफ़्रीका में श्यामवर्णियों को कम करने के लिये ऐलान किया कि वह इन बांटूस्तानों को आज़ादी देकर दक्षिण अफ़्रीका से अलग कर रही है। विश्व में इसकी सर्वस्व निंदा हुई और किसी ने भी इन क्षेत्रों को स्वतंत्र देश नहीं माना। सन् १९९४ में वर्णभेद का अंत हुआ और नये संविधान के तहत सभी क्षेत्रों को फिर एक देश में शामिल कर के उनका नये रूप से गठन किया गया जो आज के प्रान्तों में दिखता है।

प्रान्तों की तालिका
 ध्वज प्रान्त राजधानी सबसे बड़ा शहर क्षेत्रफल  जनसंख्या (2011)  जन-घनत्व (2011) मानव विकास सूचकांक (2003)  100px पूर्वी केप  Eastern Cape  बिशो  Bhisho / Bisho पोर्ट एलिज़ाबेथ  Port Elizabeth    6,562,053    0.62 100pxफ़्री स्टेट  Free State ब्लूमफ़ोनटेन  Bloemfontein ब्लूमफ़ोनटेन  Bloemfontein    2,745,590    0.67100pxख़ाउतेन्ग  Gauteng  जोहान्सबर्ग  Johannesburg जोहान्सबर्ग  Johannesburg    12,272,263    0.74100pxक्वाज़ूलू-नताल  KwaZulu-Natal पीटरमैरिट्सबर्ग  Pietermaritzburg ‡ डरबन  Durban    10,267,300    0.63100pxलिम्पोपो  Limpopo पोलक्वानी (पीटर्सबर्ग)  Polokwane (Pietersburg) पोलक्वानी  Polokwane    5,404,868    0.59100pxअमपूमलांगा  Mpumalanga नेल्सप्रूइत (म्बोमबेला) Nelspruit (Mbombela) नेल्सप्रूइत  Mbombela    4,039,939    0.65100pxपश्चिमोत्तर  North West माहिकेन्ग (माफ़िकेन्ग)  Mahikeng (Mafikeng) रूस्तेनबर्ग  Rustenburg    3,509,953    0.61100pxउत्तरी केप  Northern Cape किम्बरली  Kimberley किम्बरली  Kimberley    1,145,861    0.69100px पश्चिमी केप  Western Cape † केप टाउन  Cape Town केप टाउन  Cape Town    5,822,734    0.77100px दक्षिण अफ़्रीका गणतंत्र प्रिटोरिया, केप टाउन, ब्लूमफ़ोनटेन  जोहान्सबर्ग  51,770,560 0.67
टिप्पणी:
 † इन आंकड़ों में प्रिन्स एडवर्ड द्वीप (, बिना स्थाई आबादी के) शामिल नहीं हैं, जो हिन्द महासागर में दक्षिण अफ़्रीका के अधीन क्षेत्र हैं और न्यायिक व मतदान नज़र से पश्चिमी केप प्रान्त के भाग हैं
 ‡ 1994 से 2004 तक पीटरमैरिट्सबर्ग और उलुंडी दोनों ही को क्वाज़ूलू-नाताल की राजधानियाँ होने का दर्जा मिला हुआ था

इन्हें भी देखें
 दक्षिण अफ़्रीका

सन्दर्भ

श्रेणी:दक्षिण अफ़्रीका के प्रान्त
श्रेणी:दक्षिण अफ़्रीका
प्रबन्ध अध्ययन संस्थान, देवी अहिल्या विश्वविद्यालय

thumb|IMS का लोगो

प्रबन्ध अध्ययन संस्थान (Institute of Management Studies (IMS)) देवी अहिल्या विश्वविद्यालय का प्रबन्धन शिक्षा प्रदान करने वाला विभाग है। यह संस्थान विभिन्न प्रकार के प्रबन्धन पाठ्यक्रम चलता है जिनके पूर्ण होने पर एमबीए या बीबीए की उपाधि मिलती है।

बाहरी कड़ियाँ
 Official Website
 AICTE Mandatory Disclosure
 DA University Handbook
 Autonomous Colleges as Per UGC
 IMS Page on DAVV Website: IMS Page on University Website
 Indore 360 Magazine

श्रेणी:भारत में प्रबन्धन शिक्षा
श्रेणी:इन्दौर के शिक्षा संस्थान
उपासनी महराज

उपासनी महराज का जन्म का नाम काशीनाथ गोविंदराव उपासनी था (मई 15, 1870 – दिसंबर 24, 1941)। उनके शिष्य उन्हें सिद्ध पुरुष मानते थे। शिरड़ी के साईं बाबा से उन्होंने दीक्षा ली थी। महाराष्ट्र के सकोरी में उनका निवास था।Purdom, C. B., The God-Man: The life, journeys and work of Meher Baba with an interpretation of his silence and spiritual teaching, Crescent Beach, South Carolina: Sheriar Press, 1971, p. 23 (originally published in London by Allen & Unwin Ltd, 1964). The first biography of Upasni was Narasimha's Sage of Sakori (Madras, 1935; 2nd ed. 1938).According to online tourist sites, Sakori is about 5 kilometers from Shirdi.     
 
सन्दर्भ

श्रेणी: आध्यात्मिक गुरु
ऊष्मा चालन

किसी पिण्ड के अन्दर सूक्ष्म विसरण तथा कणों के टक्कर के द्वारा जो ऊष्मा का अन्तरण होता है उसे ऊष्मा चालन (Thermal conduction) कहते हैं। यहाँ 'कण' से आशय अणु, परमाणु, इलेक्ट्रान और फोटॉन से है। 

चालन द्वारा ऊष्मा अन्तरण ठोस, द्रव, गैस और प्लाज्मा - सभी प्रावस्थाओं में होती है। 

फुर्ये का ऊष्मा चालन का नियम (Fourier's law)
thumb|ऊष्मागतिकी का द्वितीय नियम कहता है कि ऊष्मा का प्रवाह केवल गरम वस्तु से ठण्डी वस्तु की तरफ हो सकता है। फुर्ये के नियम (Fourier's law) ने तापान्तर, दूरी तथा ऊष्मा अन्तरण की दर के बीच सम्बन्ध स्थापित कर दिया।
यदि ऊष्मा चालन एक ही दिशा में हो रहा हो, तो स्थायी अवस्था (स्टीडी स्टेट) में, 

 

जहाँ:
  ईकाई समय में स्थानान्तरित ऊष्मा की मात्रा,
  (o ) ऊष्मा चालकता,
 वह क्षेत्रफल, जिसके लम्बवत ऊष्मा का प्रवाह हो रहा है,
  गरम तथा ठण्डे तलों के बीच ताप का अन्तर,
  दोनों (गरम और ठण्डे तलों) के बीच की दूरी। 

फुर्ये नियम का डिफरेंशियल रूप

फुर्ये का नियम कहता है कि किसी समांग माध्यम में, किसी बिन्दु पर, किसी दिशा में ऊषमा प्रवाह की दर उस दिशा में ताप प्रवणता (थर्मल ग्रेडिएण्ट) के समानुपाती होता है।अर्थात्:

 

जहाँ:
: ईकाई क्षेत्रफल से प्रवाहित होने वाली ऊष्मा (W m-2).
: समानुपाती नियतांक, जिसे ऊष्मा चालकता कहते हैं। (W m-1 K-1).
: पदार्थ के अन्दर किसी बिन्दु पर ताप की प्रवणता (ग्रेडिएण्ट) (K m-1).

पदार्थों की ऊष्मा चालकता
+विभिन्न पदार्थों की ऊष्मा चालकता [W / m · K (J / s · m · ° C)] पदार्थ  k  पदार्थ  k  पदार्थ  kइस्पात47-58कॉर्क0,04-0,30पारा83,7जल0,58टिन64,0अभ्रक0,35वायु0,02फाइबर ग्लास0,03-0,07निकल52,3अल्कोहल0,16ग्लिसरीन0,29स्वर्ण308,2जर्मन सिल्वर29,1लोहा80,2पैराफिन0,21अलुमिनियम209,3ईंट0,80चांदी406,1-418,7ऐस्बेस्टस0,04अग्निसह ईंट0,47-1,05सीसा35,0काँसा116-186पीतल81-116काँच0,6-1,0जस्ता106-140लिथियम301,2ताँबा372,1-385,2काष्ठ0,13 

Sandharv

इन्हें भी देखें
ऊष्मा चालकता
संवहन
ऊष्मा का विकिरण

श्रेणी:ऊष्मा
बालकडू

बालकडू (Marathi: बाळकडू) २०१५ की एक मराठी भाषा की फिल्म है, जो शिवसेना प्रमुख बालासाहेब ठाकरे के जीवन और उनके आदर्शो से प्रेरित है। इस फिल्म की निर्माता स्वप्ना पाटकर है और अतुल काले द्वारा निर्देशित हैं। 
 

 सन्दर्भ 

 बाहरी कड़ियाँ 
 
 
 

श्रेणी:भारतीय फ़िल्में
श्रेणी:मराठी फ़िल्में
निकल रजत

right|thumb|300px|जर्मन सिल्वर के चम्मच और चाकू आदि
right|thumb|300px|जर्मन सिल्वर से बना यूक्रेन का सिक्का
निकल रजत (Nickel silver), ताँबे का एक मिश्रातु है जिसमें निकल और प्रायः जस्ता मिला होता है। प्रायः इसमें 60% ताँबा, 20% निकल और 20% जस्ता होता है। इसे 'जर्मन सिल्वर', नयी चाँदी, निकल पीतल, इलेक्ट्रम आदि नामों से भी जाना जाता है। इसे 'निकल चाँदी' इसलिये कहा जाता है क्योंकि यह चाँदी जैसा दिखता है। किन्तु इसमें चाँदी नहीं होता। इसके नाम में 'जर्मन' इसलिये आया है क्योंकि १९वीं शताब्दी में इसका विकास जर्मन धातुकर्मियों ने किया था। 

श्रेणी:मिश्रातु
भेषजज्ञ

thumb|270px
right|thumb|300px|भेषजज्ञ (फार्मासिस्ट)
भेषजज्ञ (Pharmacists या chemists या druggists) स्वास्थ्य सेवा से सम्बन्धित उन व्यावसायिक व्यक्तियों को कहते हैं जिनका कार्य दवाओं के सुरक्षित एवं प्रभावोत्पादक उपयोग पर केन्द्रित है। संस्कृत में भेषज का ज्ञान रखने वाले को 'भिषक' कहा जाता है। फार्मासिस्ट समाज की एक मजबूत कड़ी है। फार्मासिस्ट को दवा की त्रुटियों का सम्पूर्ण ज्ञान होता है जैसे कि- नुक्सान, फायदे, उपयोग करने का तरीका इत्यादि।

इन्हें भी देखें
भारतीय भेषजी परिषद (Pharmacy Council of India (PCI))

बाहरी कड़ियाँ
भेषजी अभ्यास विनिमय, २०१५ (Pharmacy Practice Regulations, 2015)

श्रेणी:स्वास्थ्यसेवा व्यवसाय
स्वप्ना पाटकर

डा० स्वपना पाटकर (जन्म १६ अप्रैल १९८२)) एक भारतीय लेखिका, गीतकार, फिल्म निर्माता, उद्यमी, एवं मनोचिकित्सक हैं, जो मुख्यत: हिंदूहृदय सम्राट शिवसेना प्रमुख बालासाहेब ठाकरे के जीवन पर आधारित २०१५ की मराठी भाषा फिल्म बालकडू के लिए बतौर निर्माता के तौर पर जानी जाती हैं। वे जीवन फंडा, आनंदी जीवनाची गुरूकिल्ले नामक पुस्तक की लेखिका एवं मनोचिकित्सक संस्थान माइंडवर्क्स ट्रेनिंग सिस्टम की कार्यकारिणी निर्देशक हैं।

 जीवन परिचय 
स्वपना पाटकर आर्टस से समाज शास्त्र मे स्नातक (बी.ए.) एवं मनोविज्ञान व धर्म में परास्नातक (एम.ए.) किया हैं। बाद मे इग्नू से मनोविज्ञान में मास्टर ऑफ साइंस की डिग्री प्राप्त की। इन्होंने मीडिया प्रंबधन मे एम.बी.ए. और हार्वर्ड बिजनेस स्कूल से स्पिरिच्युअलिटी इन बिजनेस विषय पर पीएचडी किया हैं।

 करियर 
 फिल्म निर्माण 
150px|अंगूठाकार|स्वप्ना पाटकर और संजय दत्त 
स्वपना पाटकर ने सन २०१५ में शिवसेना संस्थापक एवं प्रख्यात राजनीतज्ञ बाल ठाकरे के जीवन और उनके आदर्श व मूल्यो पर आधारित फिल्म का निर्माण किया, जिसे मराठी दर्शको द्वारा अत्यधिक सराहना मिली। इन्होंने बालकडू में गीत भी लिखे है। वें द रॉयल मराठा एंटरटेनमेन्ट नामक प्रोडक्शन हाउस की मुख्य प्रबंध निर्देशक हैं। फिलहाल वें अपनी आगामी फिल्म के लिए कार्यरत हैं। 

 उद्योग  
डॉ॰ पाटकर एक जानी मानी उद्यमी भी हैं, जो मुंबई स्थित प्रसिद्ध रेस्ट्राँ सैफ्रॉन १२ की संस्थापक हैं, जिसकी स्थापना २०१३ में हुआ।   
 
 लेखन 
वर्ष २०१३ में अमेय प्रकाशन द्वारा इनकी पुस्तक जीवन फंडा, आनंदी जीवनाची गुरूकिल्ले प्रकाशित हुई।  वे हार्वर्ड जरनल, सामना, मराठी माटी, बी पॉजिटिव मैगजिन जैसे कई पत्र- पत्रिकाओ के लिए लेख लिखती हैं। 

सन्दर्भ

बाहरी कड़ियाँ

श्रेणी:जीवित लोग
श्रेणी:हिन्दी निर्देशक‎
श्रेणी:लेखिका
श्रेणी:उद्यमी‎
श्रेणी:गीतकार
श्रेणी:1982 में जन्मे लोग
मथुरा के पेड़े

thumb|Peda sweet
मथुरा का पेड़ा  एक भारतीय मिठाई है जिसका उद्भव मथुरा शहर से हुआ है। मावा या खोआ से बनी मिठाइयाँ उत्तर भारत मे बहुत लोकप्रिय हैं तथा पेड़ा मावे से बनने वाली मिठाई है। भारत मे मथुरा के पेड़े इस कदर प्रसिद्ध हैं कि यह शब्द भाषा मे अलंकार के रूप मे प्रयुक्त होता है जैसे कि "मथुरा का पेड़ा औ छत्तीसगढ़ का खेड़ा"। पेड़े के लिए मथुरा एक ट्रेडमार्क है। मथुरा भ्रमण के दौरान मथुरा के पेड़े, मेवा वाटी पेड़े व निर्यात क्वालिटी के पेड़े आगंतुकों का ध्यान आकर्षित करते हैं।

जन्माष्टमी भोग 
कृष्ण जन्मभूमि मथुरा में पेड़ा लोकप्रिय प्रसाद है।. पेड़े को ताजे मावे, दूध, चीनी व घी में सुवास हेतु कालीमिर्च चूर्ण मिलाकर बनाया जाता है। भारत में जन्माष्टमी की छुट्टियाँ पेड़े के स्वाद के बिना अधूरी मानी जाती हैं। हर साल जन्माष्टमी पर पेड़े बनते हैं जिनसे भगवान कृष्ण को भोग लगाया जाता है तथा व्रत खंडन पेड़े से ही किया जाता है।.

सार्वभौमिक प्रसिद्धि
मथुरा के अलावा अन्य भारतीय पर्यटन शहरों में भी मथुरा के पेड़े, आगरा का पेठा व मनेर के लड्डू पर्यटकों में खासे लोकप्रिय व्यंजन हैं।

लोकगायन रस
भारतीय लोक गायन में भी मथुरा के पेड़ों का स्वाद देखने को मिलता है। "मथुरा के पेड़े मोहे लावे, खिलावे जी......." संद पूजन गीत के रूप में अति लोकप्रिय है।

इन्हें भी देखें
आगरा का पेठा
बीकानेरी भुजिया

संदर्भ सूत्र

श्रेणी:उत्तर प्रदेश की संस्कृति
राम मनोहर लोहिया अस्पताल

अंगूठाकार|दिल्ली

राम मनोहर लोहिया अस्पताल दिल्ली का एक प्रमुख अस्पताल है। पहले इसका नाम 'विलिंग्टन अस्पताल' था। इसकी स्थापना २०वीं शताब्दी के आरम्भ में हुई थे। यह ब्रीतिश सरकार द्वारा अपने कर्मचारियों के लिये स्थापित किया गया था। इसमें आरम्भ में ५४ बिस्तर थे। 

भारत की स्वतंत्रता के पश्चात् इसका नियंत्रण नई दिल्ली नगर पालिका समिति को अन्तरित किया गया। 1954 में इसका नियंत्रण पुनः स्वतंत्र भारत की केन्द्र सरकार को अन्तरित कर दिया गया। तत्पश्चात इस अस्पताल का निरन्तर विकास होता गया। वर्तमान समय में 30 एकड़ भूमि में फेले इस अस्पताल में 1216 विस्तर हैं। 

यह अस्पताल नई दिल्ली एवं केन्द्रीय दिल्ली की जनता के अतिरिक्त अन्य क्षेत्रों तथा दिल्ली के बाहर से आने वाले रोगियों को भी उपचार संबंधी सेवाएँ उपलब्ध कराता है। इसके उपचर्या गृह में के.स.स्वा.यो. (CGHS) के लाभार्थियों के लिए 71 बिस्तर हैं जिसमें मातृत्व उपचर्यागृह भी शामिल है। यह पूर्णतया भारत सरकार द्वारा (स्वास्थ्य एवं परिवार कल्याण मंत्रालय) द्वारा वित्त पोषित है। इस अस्पताल के आपातकालीन विभाग में आने वाले किसी भी रोगी के उपचार के लिए इन्कार नहीं किया जाता। यहाँ एक नॉन-इन्वेसिव हृदयरोग प्रयोगशाला एवं हृदयकैथ प्रयोगशाला है, जिसमें टीएमटी, ईको-कार्डियोग्राफी, कोरोनरी एंजियोग्राफी एवं पेस मेकर लगाने की सुविधा उपलब्ध है। हृद वक्ष वाहिका शल्यचिकित्सा, तंत्रिका शल्यचिकित्सा की सुविधाएं इस अस्पताल में उपलब्ध हैं।
    
इस अस्पताल में कायचिकित्सा, शल्यचिकित्सा, अस्थिरोग एवं बालरोग संबंधी आपातकालीन सेवाएँ 24 घन्टे उपलब्ध होती हैं। अन्य विशेषज्ञता संबंधी सेवाएं भी संबंधित विशेषज्ञ को बुलाए जाने पर उपलब्ध करवाई जाती हैं। प्रयोगशाला, एक्स-रे, सी.टी.स्कैन, अल्ट्रासाऊंड ब्लड-बैंक एवं एम्बुलेंस जैसी सभी सहायक सेवाएं 24 घन्टे उपलब्ध रहती हैं। गम्भीर हृदय रोगियों एवं गैर-हृद रोगियों के लिए इस अस्पताल में एक हृद-देखभाल एकक एवं गहन देखभाल एकक उपलब्ध हैं। अस्पताल में आपदा क्रियान्वयन योजना (disaster action plan) लागू की गई है जिसके अन्तर्गत यहाँ आपदा विस्तर उपलब्ध हैं जिन्हें वड़ी संख्या में हताहत रोगियों के लिए अथवा आपदा के समय प्रयोग में लाया जाता है।

इस अस्पताल द्वारा एक वर्ष में लगभग 18 लाख रोगियों को बहिरंग रोगी विभाग में, अस्पताल में भर्ती लगभग 67,000 रोगियों को और आपातकालीन विभाग में आनेवाले लगभग 3 लाख रोगियों को सेवाएं उपलब्ध करवाई जाती हैं। लगभग 10,000 पीत ज्वर टीकाकरण एवं 915 प्रसव मामले किए जाते हैं। इसी प्रकार लगभग 5,000 सी.टी.स्कैन, 1.70 लाख एक्स-रे, 28 लाख प्रयोगशाला संबंधी जाँचें एवं लगभग 17,000 अल्ट्रासाऊंड किए जाते हैं। इस अस्पताल में प्रतिवर्ष लगभग 9,000 वृहद वं 40,000 लघु शल्यक्रियाएँ की जाती हैं।

सुदृढ़ कचरा निपटान प्रणाली के लिए अस्पताल में दो इंसिनरेटर, एक माइक्रोवेव मशीन एवं दो प्लास्टिक श्रेडर उपलब्ध हैं।

सन्दर्भ

बाहरी कड़ियाँ
डॉ राम मनोहर लोहिया अस्पताल का जालघर

श्रेणी:भारत के अस्पताल
कृष्णिका विकिरण

जो वस्तु अपने ऊपर आपतित  सभी तरंग लम्बाइयों  के विकिरण  को पूर्णतः अवशोषित  कर लेती है,आदर्श कृष्णिका कहलाती है आदर्श कृष्णिका उच्च ताप तक गर्मी करने पर सभी सम्भव तरंगदैध्यौ॔ के विकिरण का उत्सर्जन करती है उत्सर्जित विकिरण की
 तरंग-दैर्ध्य  परास कृष्णिका के पदार्थ पर निर्भर  नहीं करती है,केवल कृष्णिका के ताप पर निर्भर  करती है
right|thumb|300px|जैसे-जैसे ताप कम होता जाता है, कृष्णिका विकिरण वक्र का शिखर कम तीव्रता एवं अधिक तरंगदैर्घ्य की तरफ चलता जाता है।
यदि कोई वस्तु अपने पर्यावरण के साथ उष्मागतिक साम्य में हो तो उस वस्तु के अन्दर या उसके आसपास से निकलने वाले विद्युतचुम्बकीय विकिरण को कृष्णिका विकिरण (Black-body radiation) कहते हैं। किसी नियत एवं एकसमान ताप वाली कृष्णिका द्वारा उत्सर्जित विद्युतचुम्बकीय विकिरण 'कृष्णिका विकिरण' कहलाता है। कृष्णिका विकिरण का एक विशिष्ट स्पेक्ट्रम तथा तीव्रता होती है जो केवल उस वस्तु के तापमान पर निर्भर होता है।Loudon  2000, Chapter 1.

ऐसा आदर्श पिंड जो हर प्रकार के आवृत्ति के विकिरणों को एक समान उत्सर्जित तथा अवशोषित करता है, कृष्णिका ( black body) कहा जाता है तथा इस पिंड से उत्सर्जित विकिरण को कृष्णिका विकिरण कहते हैं।
 वास्तव में ऐसा कोई  पिण्ड नहीं होता जो पूर्णतः कृष्णिका जैसा व्यवहार करे। किन्तु कार्बन ब्लैक कृष्णिका के बहुत समान होता है। इसके अलावा सूक्ष्म छिद्रयुक्त कोई गुहा भी कृष्णिका का एक अच्छा भौतिक सन्नीकटन होती है। इसमें एक छिद्र के अलावा अन्य कोई द्वार नहीं होता। गुहा में प्रवेश करने वाली कोई भी किरण गुहा की भीतरी दीवारों से परावर्तित होती रहती है और अन्त में गुहा की दीवार द्वारा अवशोषित हो जाती है। कृष्णिका, विकिरणी ऊर्जा की आदर्श रेडिएटर भी होती है; इससे अतिरिक्त कृष्णिका अपने परिवेश के साथ तापीय साम्य में होती है। यह दिए गए समय में प्रति ईकाई क्षेत्रफल में इतनी उर्जा विसरित करती है जितनी उसने परिवेश से  अवशोषित की थी।

कृष्णिका से उत्सर्जित प्रकाश की मात्रा तथा उसका स्पेक्ट्रम में वितरण केवल उसके ताप पर निर्भर करता है। दिए गए तापमान पर, उत्सर्जित विकिरण की तीव्रता तरंग-दैर्ध्य  के बढ़ने के साथ बढ़ती है। किसी एक तरंग-दैर्ध्य पर यह अधिकतम होती है,  उसके बाद तरंग दैर्ध्य के  और बढ़ाने पर वह घटनी शुरू होती है,  एवं जैसे-जैसे ताप बढ़ता है वक्र का  मैक्सिमा लघु तरंग-दैर्ध्य की ओर  स्थानांतरित हो जाता है।

प्लांक का नियम

सन्दर्भ

इन्हें भी देखें
कृष्णिका (ब्लैक बॉडी)

श्रेणी:आधुनिक भौतिकी
ट्राँसफॉर्मर्स

ट्रांसफॉर्मर अमेरिकी खिलौना कंपनी हैस्ब्रो और जापानी खिलौना कंपनी तकारा टॉमी द्वारा निर्मित एक मीडिया फ़्रैंचाइज़ी है। यह मुख्य रूप से वीर ऑटोबॉट्स और खलनायक डीसेप्टिकॉन का अनुसरण करता है, युद्ध में दो विदेशी रोबोट गुट जो वाहनों और जानवरों जैसे अन्य रूपों में परिवर्तित हो सकते हैं। फ्रेंचाइजी में खिलौने, एनिमेशन, कॉमिक बुक्स, वीडियो गेम और फिल्में शामिल हैं। 2011 तक, इसने राजस्व में ¥2 ट्रिलियन ($25 बिलियन) से अधिक उत्पन्न किया, जिससे यह अब तक की सबसे अधिक कमाई करने वाली मीडिया फ्रेंचाइजी में से एक बन गई।

फ्रैंचाइज़ी की शुरुआत 1984 में ट्रांसफॉर्मर्स टॉय लाइन के साथ हुई, जिसमें टकरा के डायक्लोन और माइक्रो चेंज टॉयलाइन से मेचा टॉय को बदलना शामिल था, जिसे पश्चिमी बाजारों के लिए रीब्रांड किया गया था। "जेनरेशन 1" शब्द एनिमेटेड टेलीविजन श्रृंखला द ट्रांसफॉर्मर्स और उसी नाम की कॉमिक बुक श्रृंखला दोनों को शामिल करता है, जिन्हें क्रमशः जापानी, ब्रिटिश और कनाडाई स्पिन-ऑफ में विभाजित किया गया है। सीक्वेल का अनुसरण किया गया, जैसे कि जेनरेशन 2 कॉमिक बुक और बीस्ट वॉर्स टीवी सीरीज़, जो अपना खुद का मिनी-ब्रह्मांड बन गया। जनरेशन 1 पात्रों ने 2001 में ड्रीमवेव प्रोडक्शंस और 2005 में आईडीडब्ल्यू पब्लिशिंग के साथ दो रिबूट किए, 2019 में तीसरी शुरुआत के साथ। 20 वीं शताब्दी के दौरान और बाद में विभिन्न खिलौना लाइनों के आधार पर कहानी के अन्य अवतार हुए हैं। पहला रोबोट्स इन डिस्गाइज़ सीरीज़ था, जिसके बाद तीन शो (अर्माडा, एनर्जोन और साइबरट्रॉन) थे, जो "यूनिक्रॉन ट्रिलॉजी" नामक एक एकल ब्रह्मांड का गठन करते हैं।

2007 में एक लाइव-एक्शन फिल्म श्रृंखला शुरू हुई, जो फिर से पिछले अवतारों से अलग थी, जबकि ट्रांसफॉर्मर: एनिमेटेड श्रृंखला ने G1 निरंतरता, 2007 की लाइव-एक्शन फिल्म और "यूनिक्रॉन ट्रिलॉजी" से अवधारणाओं को मिला दिया। अधिकांश 2010 के लिए, रिबूट की लहर को कम करने के प्रयास में, "संरेखित निरंतरता" स्थापित की गई थी। 2018 में, Transformers: Cyberverse ने एक बार फिर शुरुआत की, पिछले अवतारों से अलग।

हालांकि शुरुआत में 1983 में एक अलग और प्रतिस्पर्धी फ्रेंचाइजी शुरू हुई, 1991 में टोनका को खरीदने के बाद टोनका के गोबॉट्स हस्ब्रो की बौद्धिक संपदा बन गए। ट्रांसफॉर्मर मल्टीवर्स के भीतर एक वैकल्पिक ब्रह्मांड के रूप में रॉक लॉर्ड्स को पूर्वव्यापी रूप से स्थापित किया गया था।

 संदर्भ 

श्रेणी:काल्पनिक साहित्य
श्रेणी:काल्पनिक विज्ञान
श्रेणी:ट्राँसफॉर्मर्स
श्रेणी:विज्ञान कथा
श्रेणी:मीडिया फ्रेंचाइजी
एकसदनवाद

400px|thumb|
सरकारी व्यवथाओं में एकसदनवाद (unicameralism) उस विधि को कहते हैं जिसमें विधायिका (legislature) में एक सदन हो। उदाहरण के लिये भारत के गुजरात राज्य में एक-सदन की विधान सभा ही है (यानि विधान परिषद है ही नहीं)। राष्ट्रीय स्तर पर भारत में द्विसदनपद्धति (bicameralism) है क्योंकि भारतीय संसद में लोक सभा व राज्य सभा को अलग रखा गया है, लेकिन फ़िलिपीन्स जैसे कुछ देशों में एकसदनी संसदें हैं।Softrigger Interactive (2008-02-25). "Philippines : Gov.Ph : About the Philippines". Web.archive.org. Retrieved 2013-11-26.

इन्हें भी देखें
 द्विसदनपद्धति
 विधायिका

 सन्दर्भ 

श्रेणी:विधायिकायें
द्विसदनपद्धति

400px|thumb|
सरकारी व्यवथाओं में द्विसदनपद्धति उस विधि को कहते हैं जिसमें विधायिका में दो सदन हों। इसे द्विसदन विधानमण्डल भी कहते हैं। उदाहरण के लिये भारतीय संसद में दो सदन हैं: लोक सभा और राज्य सभा। इसके विपरीत फ़िलिपीन्स जैसे कुछ देशों में एकसदनी संसदें हैं।Softrigger Interactive (2008-02-25). "Philippines : Gov.Ph : About the Philippines". Web.archive.org. Retrieved 2013-11-26.

उदाहरण
यह प्रणाली भारत, ब्रिटेन, सोवियत संघ, अमरीका आदि देशों में प्रचलित है। इसके विपरीत चीन, नेपाल, चेकोस्लोवाकिया आदि कुछ ऐसे देश हैं, जहाँ विधायिका में एक सदन ही है। ऐसी व्यवस्था को एकसदन विधानमण्डल कहा जाता है। मध्यकालीन विधायिकाओं में कहीं-कहीं तीन, चार या पाँच सदन होते थे, जिममें प्रत्येक सदन समाज के किसी वर्ग या जागीर का प्रतिनिधित्व करता था।

इन्हें भी देखें
 एकसदनवाद
 विधायिका

 सन्दर्भ 

श्रेणी:विधायिकायें
बांटूस्तान

thumb|300px|right|सन् १९९४ में दक्षिण अफ़्रीका में रंगभेद नीति के अंत के समय बांटूस्तानों का मानचित्र
बांटूस्तान (Bantustan) उन क्षेत्रों को कहा जाता था जहाँ अपार्थाइड नामक रंगभेद नीति के अंतर्गत दक्षिण अफ़्रीका की श्वेतवर्णीय तानाशाही सरकार ने कृत्रिम रूप से कुछ तथाकथित देशों की स्थापना कर दी थी और यह कहना आरम्भ कर दिया था कि दक्षिण अफ़्रीका के श्यामवर्णी लोग दक्षिण अफ़्रीका के नागरिक नहीं बल्कि इन छोटे अलग देशों के नागरिक हैं। दक्षिण अफ़्रीका में अफ़्रीकी श्यामवर्णी लोगों की भारी बहुसंख्या थी और इन बांटूस्तानों को बनाकर श्वेतवर्णीय व्यवस्था इस तथ्य को झुठलाने का प्रयास कर रही थी। यही बांटूस्तान की नीति दक्षिण-पश्चिमी अफ़्रीका में भी अपनाई गई जहाँ दक्षिण अफ़्रीका का क़ब्ज़ा था और आज नामीबिया कहलाता है।Bertil Egerö. South Africa's Bantustans: From Dumping Grounds to Battlefronts. Sweden: Motala Grafiska. 1991.

कुल मिलाकर दस बांटूस्तान दक्षिण अफ़्रीका में और दस बांटूस्तान दक्षिण-पश्चिमी अफ़्रीका में स्थापित किये गये। अक्सर यह कई छोटे हिस्सों में खंडित थे। दक्षिण अफ़्रीका के सिवाय विश्व के किसी भी अन्य देश ने इन्हें मान्यता नहीं दी और इनकी स्थापना को कालों पर हो रहे अत्याचार का ही भाग ठहराया। १९९४ में जब दक्षिण अफ़्रीका में रंगभेद से मुक्ति हुई तो नये संविधान में इन बांटूस्तानों का तुरंत अंत कर दिया गया। इनके क्षेत्रों को दक्षिण अफ़्रीका के पुनर्गठित प्रान्तों में विलय कर दिया गया।Susan Mathieson and David Atwell, "Between Ethnicity and Nationhood: Shaka Day and the Struggle over Zuluness in post-Apartheid South Africa" in Multicultural States: Rethinking Difference and Identity edited by David Bennett ISBN 0-415-12159-0 (Routledge UK, 1998)

इन्हें भी देखें
 रंगभेद नीति
 दक्षिण अफ़्रीका के प्रान्त

सन्दर्भ

श्रेणी:दक्षिण अफ़्रीका के बांटूस्तान
श्रेणी:दक्षिण अफ़्रीका का इतिहास
श्रेणी:दक्षिण अफ़्रीका
ड्रेक जलमार्ग

thumb|right|220px|ड्रेक जलमार्ग दक्षिण अमेरिका और अंटार्कटिका के दक्षिण शेटलैन्ड द्वीपों के बीच का खुला समुद्री पानी है
thumb|right|220px|
ड्रेक जलमार्ग (Drake Passage) दक्षिण अमेरिका के हॉर्न अंतरीप और अंटार्कटिका के दक्षिण शेटलैन्ड द्वीपों के बीच के समुद्री क्षेत्र का नाम है। यह पूर्व में अटलांटिक महासागर को पश्चिम में प्रशांत महासागर से जोड़ता है। ड्रेक जलमार्ग की न्यूनतम चौड़ाई ८०० किमी है, जो कि अंटार्कटिका का किसी भी अन्य महाद्वीप से सब-से-कम वाली दूरी है।Oyarzun, Javier, Expediciones españolas al Estrecho de Magallanes y Tierra de Fuego, 1976, Madrid: Ediciones Cultura Hispánica ISBN 84-7232-130-4

इन्हें भी देखें
 अंटार्कटिक प्रायद्वीप
 हॉर्न अंतरीप

सन्दर्भ

श्रेणी:अंटार्कटिका की जलसंधियाँ
श्रेणी:चिली की जलसंधियाँ
श्रेणी:अंटार्कटिक क्षेत्र
नौवां ग्रह

नौवां ग्रह (Planet Nine) एक सम्भावित ग्रह है जो शायद हमारे सौर मंडल के बाहरी भाग में काइपर घेरे से भी आगे स्थित हो। कई खगोलशास्त्रियों ने कुछ वरुण-पार वस्तुओं की विचित्र कक्षाओं (अरबिटों) का अध्ययन कर के यह प्रस्ताव दिया है कि इन कक्षाओं के पीछे सूरज से सुदूर क्षेत्र में परिक्रमा करते हुए एक बड़े आकार के ग्रह का गुरुत्वाकर्षक प्रभाव ही हो सकता है। उनका कहना है कि यह एक महापृथ्वी श्रेणी का ग्रह होगा और इसका द्रव्यमान (मास) हमारी पृथ्वी से लगभग १० गुना अधिक हो सकता है। इसके पास हाइड्रोजन और हीलियम का बना एक घना वायुमंडल हो सकता है और सम्भव है कि यह इतना दूर हो कि इसे सूरज की एक परिक्रमा करने के लिये १५,००० से २०,००० वर्ष लग जाएँ।"मिलिए नौवें ग्रह से : पृथ्वी से बड़े इस ग्रह की मौजूदगी के सबूत मिले," NDTV इंडिया, जनवरी 22, 2016

 चित्रदीर्घा 

इन्हें भी देखें
 काइपर घेरा
 महापृथ्वी

सन्दर्भ

श्रेणी:सम्भावित ग्रह
श्रेणी:सम्भावित वरुण-पार वस्तुएँ
विलुप्ति घटना

350px| इस प्रकार के एस्टेरोइड घटना से भी धरती का विनाश हो सकता हैं। 

विलुप्ति घटना (extinction event) या महाविलुप्ति या सामूहिक विलुप्ति (mass extinction) एक विशेष प्रकार की घटना होती है जिसमें एक छोटे से काल में बहुत सी जातियाँ विलुप्त हो जाती हैं और पूरी पृथ्वी के सम्पूर्ण जीवन में कमी आती है।Mass Extinctions and Their Aftermath, A. Hallam, P. B. Wignall, Oxford University Press, 1997, ISBN 978-0-19-854916-1, ... He defines mass extinction as any substantial increase in the amount of extinction (that is, lineage termination) suffered by more than one geographically widespread higher taxon during a relatively short interval of geological time, resulting in at least temporary decline in their standing diversity ... more concise one offered here is that a mass extinction is an extinction of a significant proportion of the world's biota in a geologically insignificant period of time ... सामूहिक विलुप्ति पृथ्वी पर असाधारण है लेकिन जातियों में छिट-पुट विलुप्ति होती रहती है। बहुत से वैज्ञानिक आधुनिक काल में मानवों द्वारा किये गए बदलावों (जैसे की वनों का नाश, प्रदूषण और वातावरण में बदलाव) के कारण तेज़ी से हो रही विलुप्तियों को लेकर चिंतित हैं।Encyclopedia of Time: Science, Philosophy, Theology, & Culture, Edited by H. James Birx, SAGE, 2009, ISBN 978-1-4129-4164-8, ... There have been five mass extinctions in geological time. It is believed that a sixth mass extinction is currently in progress, theगुडा first since the advent of humankind ...

महा-विलुप्ति घटनाएँ
अपने सन् १९८२ के आधिकारिक माने जाने वाले अध्ययन में दो अमेरिकी जीवाश्म-वैज्ञानिक, जैक सेपकोस्की और डेविड राउप, ने यह दावा किया कि हमारी पृथ्वी ने अपने प्राकृतिक इतिहास में छः महान विलुप्ति घटनाएँ सहन की हैं:

 क्रीटेशस-पैलियोजीन विलुप्ति घटना - आज से लगभग ६.६ करोड़ साल पूर्व।
 ट्राइऐसिक-जुरैसिक विलुप्ति घटना - आज से लगभग २०.१३ करोड़ वर्ष पूर्व।
 पर्मियन-ट्राइऐसिक विलुप्ति घटना - आज से लगभग २५.२ करोड़ वर्ष पूर्व।
 परवर्ती डेवोनियन विलुप्ति घटना - आज से लगभग ३७.५ से ३६.० करोड़ वर्ष पूर्व।
 ऑर्डोविशी-सिल्यूरियन विलुप्ति घटनाएँ - आज से ४४.७ से ४४.३ करोड़ वर्ष पूर्व।
 होलोसीन विलुप्ति घटनाएँ-10 ई.पू. से अब तक ।

 इन्हें भी देखें 
 क्रीटेशस-पैलियोजीन विलुप्ति घटना
 विलुप्ति
 जाति (जीवविज्ञान)

 सन्दर्भ 

श्रेणी:विलुप्ति घटनाएँ
श्रेणी:जीव विज्ञान
श्रेणी:विलुप्ति
श्रेणी:विलुप्त जातियाँ
श्रेणी:पर्यावरण विज्ञान
फ्लाईबैक कन्वर्टर

right|thumb|300px|फ्लाईबैक कन्वर्टर का योजनामूलक आरेख
फ्लाईबैक कन्वर्टर (flyback converter) AC/DC तथा DC/DC दोनों प्रकार के परिवर्तनों के लिये उपयोग में लाया जाता है।

मुख्य विशेषताएँ
(१) इनपुट और आउटपुट में आइसोलेशन मिलता है।
(२) यह एक बक-बूस्ट कन्वर्टर है।

क्रियाविधि
फ्लाईबैक कन्वर्टर की संरचना ऐसी है कि जब इसके ट्रान्सफॉर्मर की प्राइमरी में धारा बहती है तब सेकेण्डरी में नहीं; और जब सेकेण्डरी में बहती है तो प्राइमरी में नहीं। कुछ समय के लिये दोनों में धारा शून्य हो सकती है (डिस्काण्टिन्यूअस मोड) 
thumb|right|300px

कन्ट्रोल
फ्लाईबैक कन्वर्टर दो प्रकार से काम लिया जाता है-
(क) सतत मोड (Continuous mode)
(ख) असतत मोड (discontinuous mode)

आउटपुट के कन्ट्रोल के लिये दो विधियाँ प्रयोग की जातीं है-
(१) करेण्ट मोड कन्ट्रोल
(२) वोल्टेज मोड कण्ट्रोल

इन दोनों ही विधियों में आउटपुट से एक फीडबैक सिगनल लेना पड़ता है। यह कार्य तीन प्रकार से किया जा सकता है-\
(१) आउटपुट का फीडबैक आप्टोकपुलर से लेकर कन्ट्रोल परिपथ को दिया जाय,
(२) फ्लाईबैक कन्वर्टर के लिये उपयोग लिये गये ट्रान्सफार्मर में एक तीसरी वाइण्डिंग लगायी जाय और इससे सिगनल लिया जाय।
(३) प्राइमरी का वोल्टेज उस अवधि में सैम्पल किया जाय, जब ट्रान्सफॉर्मर के प्राइमरी में धारा शून्त है जबकि सेकेण्डरी में धारा है।

उपयोग
 मोबाईल फोन की बैटरी चार्ज करने के लिये,
 पीसी की शक्ति आपूर्ति (पावर सप्लाई) बनाने के लिये,
 टीवी और मॉनिटर की कैथोड रे ट्यूब (सी आर टी) के लिये उच्च वोल्टता पैदा करने के लिये,
 अन्तर्दहन इंजन के इग्नीशन सिस्टम में (उच्च वोल्टता पैदा करने हेतु)।

श्रेणी:एसएमपीएस
ऑर्डोविशी-सिल्यूरियन विलुप्ति घटनाएँ

thumb|300px|ओर्थोसेरास नामक समुद्री प्राणी जो ऑर्डोविशी-सिल्यूरियन विलुप्ति घटनाओं में विलुप्त हो गया
thumb|300px|स्वीडन से मिले ओर्थोसेरास के जीवाश्म
ऑर्डोविशी-सिल्यूरियन विलुप्ति घटनाएँ (Ordovician–Silurian extinction events), जिन्हें ऑर्डोविशी विलुप्ति (Ordovician extinction) भी कहते हैं, आज से ४४.७ से ४४.३ करोड़ वर्ष पूर्व हुई दो घटनाओं का क्रम था जिसमें पृथ्वी के समुद्रों में रहने वाली ६०% अकशेरुकी (बिना रीढ़ की हड्डियों वाली) जातियाँ हमेशा के लिये विलुप्त हो गई। ध्यान दें कि वैज्ञानिकों के अनुसार उस काल में पृथ्वी पर जीवन केवल समुद्रों में ही उपस्थित था। अनुमान है कि यह दो विलुप्ति घटनाएँ एक-दूसरे से ४० लाख सालों के अंतराल में हुईं। ऑर्डोविशी-सिल्यूरियन विलुप्ति घटनाएँ ऑर्डोविशी कल्प को सिल्यूरियन काल से अलग करतीं हैं।Sole, R. V., and Newman, M., 2002. "Extinctions and Biodiversity in the Fossil Record - Volume Two, The earth system: biological and ecological dimensions of global environment change" pp. 297-391, Encyclopedia of Global Environmental Change John Wilely & Sons.

कारण
ऑर्डोविशी-सिल्यूरियन विलुप्ति घटनाओं का कारण अभी पूरी तरह से ज्ञात नहीं है। कुछ वैज्ञानिकों के अनुसार उस समय ज्वालामुखी विस्फोटों में कई सिलिकेट पत्थर उगले गये जिन्होनें वायुमंडल से बड़ी मात्रा में कार्बन डाईऑक्साइड सोख लिया। कार्बन डाईऑक्साइड सूरज से मिलने वाली गरमी को वापस अंतरिक्ष में जाने से रोकती है इसलिये उसकी मात्रा की गिरावट से पृथ्वी का तापमान गिरने लगा, जिसमें कई जातियाँ विलुप्त हो गई।Munnecke, A.; Calner, M.; Harper, D. A. T.; Servais, T. (2010). "Ordovician and Silurian sea-water chemistry, sea level, and climate: A synopsis". Palaeogeography, Palaeoclimatology, Palaeoecology 296 (3–4): 389–413. doi:10.1016/j.palaeo.2010.08.001. इसके बाद उस समय का एक महाद्वीप, गोंडवाना, सरकते हुए दक्षिणी ध्रुव पर आ पहुँचा और उसपर बर्फ़ की टोपी बनने लगी, जिस से समुद्र का पानी खिंचकर वहाँ बर्फ़ के रूप में जमने लगा और समुद्र की सतह कम होने लगी। इस बदलाव में भी कई जातियाँ विलुप्त हुई।Emiliani, Cesare. (1992). Planet Earth : Cosmology, Geology, & the Evolution of Life & the Environment. Cambridge University Press. (Paperback Edition ISBN 0-521-40949-7)

 इन्हें भी देखें 
 विलुप्ति घटनाएँ

 सन्दर्भ 

श्रेणी:विलुप्ति घटनाएँ
श्रेणी:जलवायु इतिहास
ट्राइऐसिक-जुरैसिक विलुप्ति घटना

thumb|300px|नीले स्तम्भ दरशाते हैं कि आज से कितने दसियों लाख वर्ष पूर्व पृथ्वी के कितने प्रतिशत समुद्री प्राणी विलुप्त हो गये (Tr-J ट्राइऐसिक-जुरैसिक विलुप्ति घटना को नामांकित कर रहा है)
ट्राइऐसिक-जुरैसिक विलुप्ति घटना (Triassic–Jurassic extinction event) पृथ्वी के ट्राइऐसिक युग को जुरैसिक कल्प से अलग करती है और यह आज से लगभग २०.१३ करोड़ वर्ष पूर्व घटी। अनुमान लगाया जाता है कि इस विलुप्ति घटना में उस समय पृथ्वी पर रह रही जातियों में से ५०% या उस से भी अधिक हमेशा के लिये विलुप्त हो गई। अनुमान लगाया जाता है कि यह विलुप्ति घटना बहुत तेज़ी से घटी और १०,००० वर्षों के काल में यह जातियाँ विलुप्त हो चुकी थीं। यह माना जाता है कि इन विलुप्तियों से धरती पर कई पारिस्थितिक स्थान खुल गये जिसके कारण डायनासोरों को उभरकर विस्तृत होने का मौक़ा मिल गया।Graham Ryder, David E. Fastovsky, Stefan Gartner (1996). The Cretaceous-Tertiary Event and Other Catastrophes in Earth History. Geological Society of America. p. 19. ISBN 9780813723075.Johannes Baier: Der Geologische Lehrpfad am Kirnberg (Keuper; SW-Deutschland). - Jber. Mitt. oberrhein. geol. Ver, N. F. 93, 9-26, 2011.Smith, Roff (2011-11-16). "Dark days of the Triassic: Lost world ". Nature 47 (7373): 287–289. Bibcode:2011Natur.479..287S. doi:10.1038/479287a. Retrieved 2011-11-18.

कारण
ट्राइऐसिक-जुरैसिक विलुप्ति घटना का कारण आधिकारिक रूप से पहचाना नहीं जा सका है। इसके बाने में कई धारणाएँ हैं लेकिन उन सब में कुछ न कुछ मतभेद है। कुछ अनुमानित कारण इस प्रकार हैं:

 धीमे-धीमे जलवायु बदलाव, समुद्रों का अम्लीकरण या समुद्री-सतह में उतार-चढ़ाव। लेकिन इस धारणा से १०,००० सालों के संक्षिपत समय में तेज़ी से हुई इतनी विलुप्तिओं को समझाया नहीं जा सकता।
 क्षुद्रग्रह प्रहार। लेकिन कोई भी ऐसा प्रहार क्रेटर नहीं मिला हो जो इतने बड़े पैमाने पर विलुप्तियाँ करने में सक्षम भी रहा हो और ट्राइऐसिक-जुरैसिक विलुप्ति घटना से समकालीन भी हो।
 भयंकर ज्वालामुखीय विस्फोट जिन्होनें या तो कार्बन डाईऑक्साइड की मात्रा बहुत बढ़ाने से पृथ्वी को बहुत गरम कर दिया हो या फिर वायुमंडल में सल्फर डाइऑक्साइड और धूल बढ़ाने से पृथ्वी को बहुत ठंडा कर दिया हो।Tanner, L. H.; J. F. Hubert; et al. (7 June 2001). "Stability of atmospheric CO2 levels across the Triassic/Jurassic boundary". Nature 411 (6838): 675–677. doi:10.1038/35079548. PMID 11395765.

इन्हें भी देखें
 विलुप्ति घटना

 सन्दर्भ 

श्रेणी:विलुप्ति घटनाएँ
श्रेणी:जलवायु इतिहास
फॉरवर्ड कन्वर्टर

right|thumb|300px|फॉरवर्ड कन्वर्टर का योजनामूलक आरेख

फॉरवर्ड कन्वर्टर (forward converter) एक DC/DC कन्वर्टर है। इसमें इनपुट और आउटपुट को विलगित (आइसोलेट) करने के लिये एक ट्रान्सफॉर्मर का उपयोग किया जाता है। यदि एक से अधिक आउटपुट चाहिये तो ट्रान्सफॉर्मर में एक से अधिक सेकेण्डरी वाइण्डिंग होनी चाहिये। इस कन्वर्टर की विशेषता यह है कि ट्रान्सफॉर्मर की प्राइमरी और सेकेण्डरी में एक साथ धारा प्रवाहित होती है। (फ्लाइबैक जैसा नहीं)। इसमें एक तीसरी वाइण्डिंग भी लगायी जाती है जिसे री-सेट वाइण्डिंग कहते हैं। 

right|thumb|300px|दो स्विच वाला फॉरवर्ड कन्वर्टर

इन्हें भी देखें
फ्लाईबैक कन्वर्टर

श्रेणी:एसएमपीएस
लुगदी

right|thumb|300px|लुगदी के रेशों की संरचना
right|thumb|300px|एक कागज मिल में लुगदी (सन् 1947)
लुगदी (Pulp) लिग्नाइटन (lignocellulosic) रेशेयुक्त पदार्थ है जो लकड़ी, रेशेदार फसलों, या बेकार कागज से सेलूलोज के रेशों को अलग करके बनाया जाता है। सेल्युलोज रेशों को अलग करने की प्रक्रिया यांत्रिक हो सकती है या रासायनिक। लुगदी, विश्व में सर्वाधिक प्रयुक्त कच्चे पदार्थों में से एक है।

इन्हें भी देखें
कागज

श्रेणी:कागज
पर्मियन-ट्राइऐसिक विलुप्ति घटना

thumb|300px|नीले स्तम्भ दरशाते हैं कि आज से कितने दसियों लाख वर्ष पूर्व पृथ्वी के कितने प्रतिशत समुद्री प्राणी विलुप्त हो गये (P-Tr पर्मियन-ट्राइऐसिक विलुप्ति घटना को नामांकित कर रहा है)
पर्मियन-ट्राइऐसिक विलुप्ति घटना (Permian–Triassic extinction event) पृथ्वी के पेलियोज़ोइक (पुराजीवी) महाकल्प के पर्मियन कहलाने वाले अंतिम युग और उसके उपरांत आने वाले ट्राइऐसिक युग के बीच घटित विलुप्ति घटना को कहते हैं। आज से लगभग २५.२ करोड़ वर्ष पूर्व घटी इस महाविलुप्ति में पृथ्वी की लगभग ९६% समुद्री जीव जातियाँ और ज़मीन पर रहने वाली लगभग ७०% कशेरुकी (रीढ़-वाली) जीव जातियाँ हमेशा के लिये विलुप्त हो गई। यह पृथ्वी के अब तक के पूरे इतिहास की सब से भयंकर महाविलुप्ति रही है।Sahney, S.; Benton, M. J. (2008). "Recovery from the most profound mass extinction of all time ". Proceedings of the Royal Society: Biological 275 (1636): 759–65. doi:10.1098/rspb.2007.1370. PMC 2596898. PMID 18198148. यह पृथ्वी की इकलौती ज्ञात विलुप्ति घटना है जिसमें कीटों की भी सामूहिक विलुप्ति हुई।Labandeira CC, Sepkoski JJ (1993). "Insect diversity in the fossil record". Science 261 (5119): 310–315. Bibcode:1993Sci...261..310L. doi:10.1126/science.11536548. PMID 11536548. अनुमान लगाया जाता है कि, कुल मिलाकर ७०% जीववैज्ञानिक कुल (families) और ८३% जीववैज्ञानिक वंश (genera) विनाशित हो गये। इतने बड़े पैमाने पर जैव विविधता खोने के बाद पृथ्वी को फिर से पूरी तरह जीवों से परिपूर्ण होते हुए अन्य विलुप्ति घटनाओं की तुलना में अधिक समय लगा। वैज्ञानिकों का अनुमान है कि विश्व में फिर जीव-संख्या और विविधता बनते-बनते १ करोड़ वर्ष लग गये।"It Took Earth Ten Million Years to Recover from Greatest Mass Extinction ". ScienceDaily. 27 May 2012. Retrieved 28 May 2012.

इन्हें भी देखें
 विलुप्ति घटना

 सन्दर्भ 

श्रेणी:विलुप्ति घटनाएँ
श्रेणी:जलवायु इतिहास